cyanic-selkie/wikianc huggingface dataset:
ডন: দ্যা চেজ বিগিন্স এগেইন
কাহিনী
এটি প্রকাশ করা হয় যে প্রকৃত ডনটি বেঁচে আছে, এবং তিনি সমগ্র সময় বিজয় হওয়ার ভান করেন। হাসপাতালে থাকাকালীন, ডন তার আঘাতের গুলি থেকে দ্রুত উদ্ধার পায় এবং বিজয়ের সাথে ভার্নার কথোপকথনকে উজ্জ্বল করে তুলেছিল। বিজয় এর অপারেশন পরে, ডন একটি মুহূর্ত এ রুম থেকে অর্জিত হয়েছে যখন ভার্ধি এবং ড। অশোক অনুপস্থিত ছিল এবং কক্ষ যেখানে বিজয় লাগে যান। তিনি বিজয় সঙ্গে স্থান সুইচ ছিল এবং জীবন সমর্থন সমর্থন জয় গ্রহণ, তাকে মৃত্যুর যার ফলে। এটি প্রকাশ করা হয় যে ডিস্ক ডন পুলিশকে দেওয়া হয়েছিল জালিয়াতি। এখন, বর্ধন এবং সিংহানানা উভয়েই তার পথ থেকে সরিয়ে দিয়ে, ডন সমগ্র এশিয়ান মাদকদ্রব্য রঙ্গের প্রধান হয়ে উঠেন। ডন অ্যান্টা (ইশা কোপ্পিকার) এয়ারপোর্টে পুনরায় সংযোগ করেন এবং তার জনপ্রিয় অর্ধেক জনপ্রিয় ডায়লগ "ডন কো পাকাড়না মুশকিল হি নেহি ...." বলছেন, যেহেতু স্ক্রিনটি কালো হয়ে যায়।
ধারাবাহিক
ডন ২ ছবিটি ডন সিরিজ-এর ২০০৬ এ মুক্তিপ্রাপ্ত ডন চলচ্চিত্রের সিকুয়েল। এই চলচ্চিত্রটির মূল ভূমিকায় অভিনয় করেছেন শাহরুখ খান, প্রিয়াঙ্কা চোপড়া।
সংগীত
ছবিতে শংকর-এহসান-লয়ের সঙ্গীত পর্চালোনায় মোট সাতটি গান আছে। মূল গান দুটি, "খাইকে পান বানারাসওয়ালা" এবং "ইয়েঃ মেরা দিল" সিনেমার জন্য পুনরায় ব্যবহার ছিল। অ্যালবাম সামগ্রিক, খুব সমকালীন, আড়ম্বরপূর্ণ এবং সাবলীল। সুরকার যত্ন করে পুরোনো ডন নিষ্কর্ষ বজায় নিয়েছে।
ট্র্যাক এর দুটি মুভি, যা কাল্যানজি অনান্দজি এর মানিকজোড় দ্বারা গ্রহণ করা হয়েছিল। শাহরুখ খান বিপরীতমুখী ট্র্যাক "খাইকে পান বানারাসওয়ালা", পুরাতন ক্লাসিক এর রিমিক্স, যার সঙ্গে উদিত নারায়ন বরাবর গান অনুষ্ঠিত মধ্যে যুক্ত হয়েছে। "ইয়েঃ মেরা দিল", সুনিধি চৌহানের কণ্ঠে গাওয়ানো হয় অ্যালবাম এর দ্বিতীয় রিমিক্স, মূলত যা ছিল আশা ভোঁসলে কণ্ঠে গাওয়া।
গান "মৌরিয়া রে":, শংকর মহাদেভান কণ্ঠের একটি গণপতি গান সেট মুম্বাই-এর বড় সেটে. তারপর "আজ কি রাত", আলিশা চিনয়, মহালক্ষী আইয়ার সনু নিগম, যা প্রচলিতো ১৯৮০-এর সময় করা আছে, যার অনুভব ক্লাব করার। শিরোনাম গান, "ম্যায় হু ডন", একটি প্রলাপ, টেক্নো, শিল্প রীতি যা ঝরনা, শান কণ্ঠে গাওয়ানো হয়। "ডন রেভিসটেড" ট্র্যাক মিদিভাল পুন্দিত্জ এবং ধীরস্থির শিরোনাম ট্র্যাক রিমিক্স ডিজে রানডলফ করা হয়েছিল।
সাউন্ড ট্র্যাক
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ট্র্যাক !! গান !! কণ্ঠশিল্পী !! দৈর্ঘ্য
পুরস্কার-মনোনয়ন
ছবিটি নিম্নলিখিত পুরস্কারের জন্য মনোনীত ছিল:
অন্ধ্রপ্রদেশ কেন্দ্রীয় উপজাতি বিশ্ববিদ্যালয়
সেন্ট্রাল ট্রাইবাল ইউনিভার্সিটি অব অন্ধ্রপ্রদেশ (সিটিইউএপি) হল একটি ভারতীয় কেন্দ্রীয় বিশ্ববিদ্যালয়, যা ভারতের অন্ধ্রপ্রদেশে রাজ্যেরভিজিয়ানগরম জেলার মারিভালাসাতে অবস্থিত। ২০২১ সালের তথ্য আনুসারে, এটি একটি অস্থায়ী বিদ্যায়তন থেকে কাজ করছে, এবং এর চূড়ান্ত অবস্থান এখনও চূড়ান্ত করা হয়নি।
ইতিহাস
অন্ধ্রপ্রদেশ পুনর্গঠন আইন, ২০১৪- এর ত্রয়োদশ তফসিলের অধীনে কেন্দ্রীয় সরকারের দ্বারা সিটিইউএপি-এর প্রতিষ্ঠার প্রয়োজন ছিল।
বিশ্ববিদ্যালয়টিকে ২০১৫ সালে অন্ধ্রপ্রদেশ সরকার কর্তৃক ভিজিয়ানগরম জেলার রেলি গ্রামে ৫২৫ একর জমি বরাদ্দ করা হয়। বিশ্ববিদ্যালয় নির্মাণের জন্য কেন্দ্রীয় মন্ত্রিসভা inr 8340000000  মঞ্জুর করে, যার মধ্যে নির্মাণের প্রথম ধাপের জন্য inr 4200000000  মঞ্জুর করা হয়েছিল। ভিজিয়ানগরম জেলার কোন্দাকারকাম গ্রামে অন্ধ্র বিশ্ববিদ্যালয়ের ক্যাম্পাসকে ২০১৯-২০ শিক্ষাবর্ষের জন্য একাডেমিক ও প্রশাসনিক কার্যক্রম শুরুতে অস্থায়ী বিদ্যায়তন হিসাবে চিহ্নিত করা হয় এবং সিটিইউএপি তার নিজস্ব ভবন সম্পূর্ণ হওয়ার পরে রেলি গ্রামের নিজস্ব ভবনে স্থানান্তরিত হবে। অন্ধ্র বিশ্ববিদ্যালয়কে পরামর্শদাতা বিশ্ববিদ্যালয়েরর পদ প্রদান করা হয়েছিল।
বিশ্ববিদ্যালয়টি ২০১৯ সালে কেন্দ্রীয় বিশ্ববিদ্যালয় (সংশোধন) আইন, ২০১৯-এর মাধ্যমে আনুষ্ঠানিকভাবে প্রতিষ্ঠিত হয়েছিল। টিভি কাট্টিমনি ২০২০ সালের আগস্ট মাসে বিশ্ববিদ্যালয়ের প্রথম উপাচার্য নিযুক্ত হন।
, বিশ্ববিদ্যালয়ের চূড়ান্ত স্থান চূড়ান্ত করা হয়নি। মেনতাদা মন্ডলের কুন্তিনাভালাসায় চিহ্নিত জমি পরিদর্শনকারী কর্মকর্তারাদের থেকে সন্তোষজনক ইঙ্গিত পাওয়া গেছে, যদিও এটি একমাত্র প্রস্তাবিত স্থান নয়, এবং অন্যান্য প্রস্তাবিত অবস্থানসমূহের মধ্যে পচিপেন্তা মন্ডল, মেনতাদা মন্ডলের চিন্নামেদাপল্লী ও দত্তিরাজেরু মন্ডলের মারিভালাসার কথা বিবেচনা করা হয়।
শাসন
বিশ্ববিদ্যালয়টি কেন্দ্রীয় বিশ্ববিদ্যালয় আইন, ২০০৯ দ্বারা নির্ধারিত নিয়ম দ্বারা পরিচালিত হয়। ভারতের রাষ্ট্রপতি বিশ্ববিদ্যালয়ের পরিদর্শক। চ্যান্সেলর হলেন বিশ্ববিদ্যালয়ের আনুষ্ঠানিক প্রধান, যখন নির্বাহী ক্ষমতা উপাচার্যের কাছে থাকে। আদালত, কার্যনির্বাহী পরিষদ, একাডেমিক কাউন্সিল, বোর্ড অব স্টাডিজ এবং ফিনান্স কমিটি হল বিশ্ববিদ্যালয়ের প্রশাসনিক কর্তৃপক্ষ।
শিক্ষাবিদ
সিটিইউএপি স্নাতকোত্তর, সমন্বিত ও ডিপ্লোমা কোর্স অফার করে। ইন্দিরা গান্ধী জাতীয় উপজাতি বিশ্ববিদ্যালয় দ্বারা পরিচালিত একটি প্রবেশিকা পরীক্ষার মাধ্যমে ভর্তি নেওয়া হয়।
শ্রেষ্ঠ পরিচালক বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ পরিচালকের জন্য জাতীয় চলচ্চিত্র পুরস্কার বাংলাদেশের চলচ্চিত্র পরিচালকদের জন্য সর্বাপেক্ষা সম্মানীয় চলচ্চিত্র পুরস্কার, যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়। এই বিভাগে প্রথম পুরস্কার অর্জন করেন নারায়ণ ঘোষ মিতা লাঠিয়াল ছায়াছবি পরিচালনার জন্য। সর্বাধিক চারবার এই পুরস্কার অর্জন করেন এ জে মিন্টু, তিনবার পান শেখ নিয়ামত আলী এবং দুবার করে পান আমজাদ হোসেন, আবদুল্লাহ আল মামুন, কামাল আহমেদ, চাষী নজরুল ইসলাম, তানভীর মোকাম্মেল, ও কাজী হায়াৎ।
সুজাতা সিং
সুজাতা সিং  একজন ভারতীয় কূটনীতিক। তিনি ২০১৩ সালের আগস্ট মাস থেকে ২০১৫ সালের জানুয়ারি পর্যন্ত ভারতের পররাষ্ট্র সচিব হিসাবে কাজ করেছেন। এর আগে তিনি জার্মানিতে ভারতীয় রাষ্ট্রদূত ছিলেন (২০১২-২০১৩)।
পরিবার এবং শিক্ষা জীবন
সুজাতা সিং জন্মগ্রহণ করেন ১৯৫৪ সালের জুলাই মাসে। তার বাবা ছিলেন গোয়েন্দা দপ্তরের প্রাক্তন প্রধান টি. ভি. রাজেশ্বর এবং পরে তিনি রাজ্যপাল হন। শ্রীমতি সিং নিউ দিল্লির লেডি শ্রী রাম কলেজের একজন প্রাক্তন ছাত্রী। এরপর তিনি দিল্লি স্কুল অফ ইকোনমিক্সে পড়াশুনো করেন এবং সেখান থেকে ইকোনমিক্সে স্নাতক ডিগ্রি লাভ করেন। তিনি বিবাহ করেন, ভারতীয় পররাষ্ট্র পরিষেবা দপ্তরের একজন অবসরপ্রাপ্ত উচ্চ পদাধিকারী, সঞ্জয় সিংকে।
কর্মজীবন
শ্রীমতি সিং, ১৯৭৬ ব্যাচের, ভারতীয় পররাষ্ট্র পরিষেবা দপ্তরের একজন উচ্চপদস্থ কর্মচারী। তিনি একজন জার্মান ভাষাবিদ এবং তিনি বন, আক্রা, প্যারিস, এবং ব্যাংককের ভারতীয় দূতাবাসগুলিতে বিভিন্ন পদে কাজ করেছেন। তিনি ২০০০ সাল থেকে ২০০৪ সাল পর্যন্ত মিলানে ভারতের কনসাল জেনারেল ছিলেন, এবং ২০০৭ সাল থেকে ২০১২ সাল পর্যন্ত অস্ট্রেলিয়ায় ভারতের হাই কমিশনার হিসাবে কাজ করেছেন। দিল্লিতে তিনি মন্ত্রিসভার অর্থনৈতিক সমন্বয় দপ্তরের সঙ্গে যুক্ত ছিলেন এবং নেপাল, পশ্চিম ইউরোপ ও ইউরোপীয় ইউনিয়নের সঙ্গে নির্বাহী সরকারি সচিব এবং যুগ্ম সচিব হয়ে প্রশাসনিক পরিচালক হিসাবে সংযোগ রেখেছেন।। অস্ট্রেলিয়াতে হাইকমিশনার হিসেবে তার মেয়াদ, ভারতীয় ছাত্রদের উপর বর্ণবাদী হামলা, এবং তার পর অস্ট্রেলিয়ান লেবার পার্টির ইউরেনিয়াম বিক্রির বিষয়ে ভারতকে ব্যতিক্রমী করার সিদ্ধান্ত নেওয়ার পর ইন্দো-অস্ট্রেলিয়ান সম্পর্কে অস্থিরতার কারণে চিহ্নিত হয়েছিল। তিনি বলিষ্ঠ সিদ্ধান্ত নিতে দ্বিধা করতেন না, যেমন ১৯৮৩ সালে বৃষ্টি জর্জরিত কৈলাশ মানসরোবর ভ্রমণের সময় যোগাযোগকারী স্বেচ্ছাসেবক হিসেবে দায়িত্ব পালন করেছিলেন, ভারতীয়দের বিরুদ্ধে জাতিগত হামলার মোকাবিলা করার জন্য অস্ট্রেলিয়ান কর্তৃপক্ষের সাথে কঠোর অবস্থান নিয়েছিলেন, এবং, যুগ্ম সচিব হিসাবে পশ্চিম ইউরোপের সঙ্গে সংযোগ রাখার সময়, তিনি ইউরোপীয় ইউনিয়নের ছোট ছোট দেশগুলির কাছ থেকে নির্দেশনামূলক সহায়তা গ্রহণ না করার ভারতের অবস্থানকে সমর্থন করেছিলেন।
পররাষ্ট্র সচিব
২০১৩ সালে সুজাতা সিং ভারতের পররাষ্ট্র সচিব হিসাবে রঞ্জন মাথাই এর পর দায়িত্ব গ্রহণ করেন।। তিনি এস. জয়শঙ্করের বদলে নির্বাচিত হয়ে নিযুক্ত হন, এবং ১লা আগস্ট ২০১৩ তারিখে দায়িত্ব গ্রহণ করেন। সেই সময় তিনি ভারতের প্রতিবেশী দেশগুলির কোনও একটিতেও রাষ্ট্রদূত হিসেবে কাজ করেননি, এবং তাই এটি তার জন্য একটি কঠিন কাজ ছিল। শ্রীমতি সিং চোকিলা আয়ার এবং নিরুপমা রাও এর পর ভারতীয় কূটনৈতিক দলের নেতৃত্ব দিতে তৃতীয় মহিলা কর্মকর্তা ছিলেন। সাধারণ ভাবে, পররাষ্ট্র সচিব হিসাবে তার মেয়াদ ২০১৫ সালের আগস্টে শেষ হবার কথা ছিল; যদিও, ২৮শে জানুয়ারী ২০১৫ তারিখে সরকারি আদেশবলে এটি শেষ করে দেওয়া হয় এবং এস. জয়শঙ্কর তার স্থলাভিষিক্ত হন, যিনি মার্কিন যুক্তরাষ্ট্রে ভারতীয় রাষ্ট্রদূত হিসাবে ভারতের প্রধানমন্ত্রী মোদীর মার্কিন সফরের সময়, এবং মার্কিন প্রেসিডেন্ট ওবামার ভারত সফরের সময় গুরুত্বপূর্ণ ভূমিকা পালন করেন।
জায়েদি ইমামত
জায়েদি ইমামত (الإمامة الزيدية) ছিল শিয়া ইসলামের জায়েদি শাখার অন্তর্গত ধর্মীয়ভাবে পবিত্র একটি নেতৃত্ব ও ইমামত। এটি ৮৯৭ খ্রিস্টাব্দ থেকে ইয়েমেনের কিছু অংশে ধর্মীয় ও রাজনৈতিক শাসনের একটি মিশ্রণ প্রতিষ্ঠা করেছিল। তাদের ইমামত ১৯৯২ সালের প্রজাতন্ত্র বিপ্লবের আগ পর্যন্ত বিভিন্ন ধরনের পরিস্থিতির মধ্য দিয়ে স্থিত ছিল। জায়েদি ধর্মতত্ত্ব ইসনা আশারিয়া ও ইসমাইলি শিয়াদের থেকে আলাদা ছিল কেননা তারা একজন সক্রিয় ও দৃশ্যমান ইমামের নেতৃত্বের উপর জোর দিয়েছিল। ইমামের কাছ থেকে প্রত্যাশা করা হত যে তিনি ধর্মীয় বিদ্যাবত্তায় জ্ঞানবান হবেন এবং নিজেকে সম্প্রদায়ের একজন যোগ্য সর্দার হিসাবে প্রমাণ করবেন, এমনকি প্রয়োজনে যুদ্ধের ময়দানেও নিজের যোগ্যতার প্রমাণ দেবেন। ইমামতের একজন দাবিদার “আহ্বান” (দাওয়াহ) ঘোষণা করত এবং সেক্ষেত্রে একই সময়ে ইমামতের একাধিক দাবিদার খুব কম ছিল না।
আকীদা
জায়েদি ইমামত তত্ত্বমতে ইমামগণ নিষ্পাপ বা অভ্রান্ত নন, এমনকি তাঁরা ঐশী দিকনির্দেশনাও পান না। জায়েদিরা এও বিশ্বাস করে না যে ইমামত পিতা থেকে পুত্রতে স্থানান্তরিত হয়। বরং তাদের মতে হাসান ইবনে আলী বা হোসেন ইবনে আলীর বংশধর যেকোনো ফাতেমীয় বা সৈয়দ পুরুষ ব্যক্তি ইমাম হতে পারেন (কারণ হাসানের মৃত্যুর পর ইমামত তাঁর পুত্রের কাছে না গিয়ে তাঁর ভাই হোসেনের নিকট স্থানান্তরিত হয়েছিল)। ঐতিহাসিকভাবে, জায়েদিরা মনে করে যে জ়ায়েদ ছিলেন ৪র্থ ইমামের ন্যায্য স্থলাভিষিক্ত কেননা তিনি সুশাসন প্রতিষ্ঠার লক্ষ্যে স্বৈরাচারী ও দুর্নীতিপরায়ণ উমাইয়া শাসনের বিরুদ্ধে বিদ্রোহ করেছিলেন। মুহম্মদ আল-বাকির কোনো রাজনৈতিক কর্মকাণ্ডে জড়াননি। জায়েদিরা বিশ্বাস করে যে একজন প্রকৃত ইমামকে অবশ্যই দুঃশাসনের বিরুদ্ধে লড়াই করতে হবে।
ডেভিড স্মিথ
ডেভিড বার্ট্রাম মিলার স্মিথ (David Smith; জন্ম: ১৪ সেপ্টেম্বর, ১৮৮৪ - মৃত্যু: ২৯ জুলাই, ১৯৬৩) ভিক্টোরিয়ার রিচমন্ড এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন ডেভ স্মিথ নামে পরিচিত ডেভিড স্মিথ।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।
অস্ট্রেলীয় রুলস ফুটবল
তার পিতা ভিক্টোরিয়ান ফুটবল অ্যাসোসিয়েশনের (ভিএফএ) প্রতিযোগিতায় কার্লটনের পক্ষে অস্ট্রেলীয় রুলস ফুটবলে অংশ নিতেন।
রিচমন্ডে জন্মগ্রহণ করলেও ১৯০৩ থেকে ১৯১৩ সালে পর্যন্ত ভিক্টোরিয়া ফুটবল লীগে এসেনডনের পক্ষে ১৪২টি অস্ট্রেলীয় রুলস ফুটবলে অংশ নেন ডেভ স্মিথ। ১১৪টি গোল করেন। ১৯১১ সালে এসেনডন দলের অধিনায়কের দায়িত্ব পালন করেছিলেন। এরপর ১৯১৪ সালে রিচমন্ডের পক্ষে একটি খেলায় অংশ নিয়ে তিন গোল করেন। তারপর অবসর গ্রহণ করেন।
প্রথম-শ্রেণীর ক্রিকেট
১৯০৮-০৯ মৌসুম থেকে ১৯১১-১২ মৌসুম পর্যন্ত ডেভিড স্মিথের প্রথম-শ্রেণীর খেলোয়াড়ী জীবন চলমান ছিল। জেলা পর্যায়ের ক্রিকেটে রিচমন্ড ক্রিকেট ক্লাবে খেলেন। ১৯১০ থেকে ১৯১৫ সাল পর্যন্ত দলের অধিনায়কত্ব করেন। এ পর্যায়ে ২৪০৪ রান তুলেন। ১৯০৮-০৯ ও ১৯০৯-১০ মৌসুমে ব্যাটিং গড়ে শীর্ষস্থান দখল করেছিলেন তিনি। ভিক্টোরিয়াসহ বিভিন্ন অস্ট্রেলীয় দলের পক্ষে ৪৬টি প্রথম-শ্রেণীর খেলায় অংশ নিয়েছিলেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডেভিড স্মিথ। ২৪ জুন, ১৯১২ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর ১৯ আগস্ট, ১৯১২ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯০৯-১০ মৌসুমে অস্ট্রেলিয়া দলের সাথে নিউজিল্যান্ড গমন করেন। এরপর ত্রি-দেশীয় প্রতিযোগিতায় অংশগ্রহণের লক্ষ্যে ১৯১২ সালে ইংল্যান্ড সফরে যান। সেখানে দুইটি টেস্ট খেলায় অংশ নেন। এসিবির সাথে আর্থিক মতানৈক্যজনিত কারণে ছয়জন সেরা খেলোয়াড় ঐ প্রতিযোগিতায় অংশ নেননি। এ সফরের অধিকাংশ সময়েই মাঠের বাইরে অবস্থান করেছিলেন। ১৩.২৭ গড়ে মাত্র ২৯২ রান তুলেছিলেন। সফরের শুরুতে সারের বিপক্ষে ঠিক ১০০ রানের দর্শনীয় ইনিংস উপহার দিয়েছিলেন। তাসত্ত্বেও সারে দল ২১ রানে জয় পেয়েছিল।
অবসর
১৯১২ সালে ইংল্যান্ড থেকে দেশে ফেরার পর অস্ট্রেলীয় ক্রিকেট বোর্ড কর্তৃক আয়োজিত শৃঙ্খলাবিষয়ক শুনানিতে তিনি অনুপস্থিত ছিলেন। তার বিরুদ্ধে বিশৃঙ্খলা সৃষ্টি, মদ্যপান, ইংরেজদের সাথে রুক্ষ আচরণের অভিযোগ আনা হয়। অসুস্থ দাবী করে তিনি ঐ শুনানিতে অংশ নেননি ও আর কোন প্রথম-শ্রেণীর ক্রিকেট খেলায় অংশগ্রহণ করেননি।
২৯ জুলাই, ১৯৬৩ তারিখে ৭৮ বছর বয়সে ভিক্টোরিয়ার হথর্ন এলাকায় ডেভিড স্মিথের দেহাবসান ঘটে।
সবলগড়
সবলগড় (Sabalgarh) ভারতের মধ্য প্রদেশ রাজ্যের মোরেনা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১২ মিটার (৬৯৫ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে সবলগড় শহরের জনসংখ্যা হল ২৯,৫৯৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে সবলগড় এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
সিতারা আছকজাই
সিতারা আছকজাই (১৯৫৬/১৯৫৭ – ১২ এপ্রিল, ২০০৯) ছিলেন একজন শীর্ষস্থানীয় আফগান নারী অধিকার কর্মী এবং কান্দাহার আঞ্চলিক সংসদের সদস্য। তালেবানরা তাকে হত্যা করেছিল।
আছকজাই হল আফগানিস্তানের বৃহত্তম নৃতাত্ত্বিক গোষ্ঠীগুলির অন্যতম একটি গোষ্ঠীর নাম, যা পাশতু জনগোষ্ঠীর দুররানি জাতি উপজাতিগুলির একটির সহগোষ্ঠী। তিনি আফগানিস্তান এবং জার্মানির মধ্যে দ্বৈত নাগরিকত্ব নিয়েছিলেন। তার নিকটাত্মীয় পরিবারের বেশিরভাগ সদস্য কানাডার টরন্টো অঞ্চলে বসবাস করায় তিনি সেখানেও সুপরিচিত ছিলেন।
রাবারের গুলি
থাম্ব| "রাউন্ড, দাঙ্গা-বিরোধী, ১.৫ ইঞ্চি ব্যাটন" ৩৭ মিমি ব্রিটিশ আর্মি রাবারের গুলি, যা ১৯৭০-১৯৭৫ সাল পর্যন্ত উত্তর আয়ারল্যান্ডে ব্যবহৃত হয়েছিল রাবারের গুলি (যাকে রাবার ব্যাটন রাউন্ডও বলা হয়) হল এক ধরনের ব্যাটন রাউন্ড। নাম থাকা সত্ত্বেও, রাবারের গুলিতে সাধারণত রাবারের আবরণ সহ একটি ধাতব শাঁস থাকে, বা রাবার একটি সংখ্যালঘু উপাদানের সাথে মিশ্রিত থাকে। যদিও একে ধাতব প্রক্ষিপ্ত কম প্রাণঘাতী বিকল্প হিসাবে বিবেচনা করা হয়, রাবারের গুলি কখনও মারাত্মক আঘাতের পাশাপাশি অন্যান্য গুরুতর আঘাত যেমন অন্ধত্ব এবং স্থায়ী অক্ষমতার কারণ হতে পারে।
তথ্যসূত্র
<references group="" responsive="1">
আত্মঘাতী গোল
একটি আত্মঘাতী গোল তখনই ঘটে যখন কোনো খেলোয়াড়ের করা গোল তার নিজ দলের বিরুদ্ধেই নিবন্ধিত হয়। এটি আসলে খেলোয়াড়দের রক্ষণাত্মক ভূমিকা পালনের সময় দূর্ঘটনাবশত ঘটে থাকে। খেলাধুলায় এটি সবচেয়ে লজ্জাজনক এবং কৌতুকপূর্ণ ভুল হিসেবে বিবেচিত হয়।
ফুটবল
ফুটবলে আত্মঘাতী গোল তখন ঘটে যখন কোনো খেলোয়াড় তার নিজ গোলপোস্টের জালেই বল জড়িয়ে বসে এবং গোলটি প্রতিপক্ষ দলের পক্ষে নিবন্ধিত হয়। যদি কোনো খেলোয়াড়ের শট নির্দিষ্ট লক্ষ্যে থেকে কোনো ডিফেন্ডারের গায়ে সামান্য স্পর্শ করে গোলপোস্টের জালে জড়ায় তবে তা আত্মঘাতী গোল হিসেবে বিবেচিত হয় না। কোনো রক্ষণভাগের খেলোয়াড়ের ভুলের কারণে গোল হলেও তা আত্মঘাতী গোল হিসেবে বিবেচিত হয় না।
যে খেলোয়াড় আত্মঘাতী গোল করে তাকেই সেই গোলের কৃতিত্ব দেওয়া হয় এবং গোলটিকে ওজি (og) লিখে চিহ্নিত করা হয়। ফুটবলের আইন অনুযায়ী থ্রো-ইন, ফ্রি কিক (ডাইরেক্ট বা ইনডাইরেক্ট), কর্ণার কিক বা গোল কিক থেকে সরাসরি আত্মঘাতী গোল সম্ভব নয়। যদি এমনটা ঘটে তবে আক্রমনকারী দলের পক্ষে কর্ণার কিক দেওয়া হয়।
আইস হকি
আইস হকিতে যদি কোনো খেলোয়াড় আত্মঘাতী গোল করেন তাহলে প্রতিপক্ষ দলের যে খেলোয়াড় সর্বশেষ স্পর্শ করেছেন তাকেই গোলকারী হিসেবে স্বীকৃতি দেওয়া হয়। অবশ্য কখনও কখনও প্রতিপক্ষ দলের যে খেলোয়াড় গোলপোস্টের সবচেয়ে নিকটে থাকে তাকেই গোলকারী হিসেবে স্বীকৃতি দেওয়া হয়।
আইসক্রিম (চলচ্চিত্র)
কাহিনি সংক্ষেপ
একটি ত্রিভুজ ভালোবাসার গল্প এতে তুলে ধরা হয়েছে। "ভালোবাসা যে যত্নে রাখতে হয়, ভালোবাসাকে ভালো বাসতে হয়" এই প্রতিপাদ্যের ওপর ভিত্তি করেই গড়ে উঠেছে এর মুল কাহিনি।
দৃশ্যায়ন
সম্পূর্ণ ছবিটির দৃশ্যায়ন বাংলাদেশেই করা হয়। ২০১৪ সালের ৫ এপ্রিল সেন্টমার্টিনে দৃশ্যধারণ দিয়ে শুরু এর দৃশ্যায়নের কাজ। পরবর্তিতে ঢাকার অদূরে সাভারসহ দেশের বিভিন্ন জায়গায় ছবিটির দৃশ্যায়নের কাজ হয়।
শাহনাজ (অভিনেত্রী)
শাহনাজ হলেন একজন বাংলাদেশি চলচ্চিত্র অভিনেত্রী। তিনি ১৯৯৬ সালে মুক্তিপ্রাপ্ত সত্যের মৃত্যু নাই চলচ্চিত্রে সালমান শাহের বিপরীতে অভিনয় করেছিলেন। তিনি বাংলাদেশের একজন জনপ্রিয় লেখক ।
ভূমিরূপ
ভূমিরূপ বা ল্যান্ড ফর্ম কে আক্ষরিক অর্থে ভূমির গঠনগত আকৃতিকে বলা হলেও ব্যাপক অর্থে সমগ্র পৃথিবী ব্যাপী অবস্থানরত বিভিন্ন ধরনের ভূমি ভাগের আকৃতি, উচ্চতা, বন্ধুরতা, ঢাল, প্রভৃতি অবয়ব ভূমিরূপ নামে পরিচিত। প্রসঙ্গত অগ্ন্যুৎপাত, ভূমিকম্প, সূর্যরশ্মি, নদ-নদী, সমুদ্রস্রোত, বায়ু, হিমবাহ প্রভৃতি ভূমিরূপ সৃষ্টিতে সক্রিয় ভূমিকা গ্রহণ করে। উদাহরণস্বরূপ পাহাড়-পর্বত, মালভূমি,সমভূমি । প্রধান ভূমিরূপ : ভূপৃষ্ঠ যে বৈচিত্র্যময় ভূপ্রকৃতি দ্বারা গঠিত তাই ভূমিরূপ। এ সমস্ত ভূপ্রকৃতি কোথাও সুউচ্চ পার্বত্যময়, কোথাও মালভূমি, কোথাও পাহাড়, আবার কোথাও সমতল বা কোথাও এ দুইয়ের মাঝামাঝি। পৃথিবীর শতকরা প্রায় ১৮ ভাগ এলাকা পার্বত্যময়, ২৭ ভাগ এলাকা মালভূমি ও পাহাড়ের আওতায় এবং ৫৫ ভাগ এলাকা সমভূমির অন্তর্ভুক্ত। কতকগুলো সুউচ্চ পার্বত্যভূমি ক্ষয়প্রাপ্ত হয়ে মালভূমি ও সমতল ভূমির সৃষ্টি করেছে। আবার নিম্নভূমি ভরাট হয়েও সমভূমি গঠিত হতে পারে। ভূত্বকের উত্থান ও ক্ষয় হতেও বিভিন্ন প্রকার ভূমিরূপের সৃষ্টি হয়ে থাকে।
এই প্রত্যেকটি ভূমিরূপ কে আবার অনেক ভাগে ভাগ করা হয়েছে।
পর্বত বা মাউন্টেন
সমুদ্রপৃষ্ঠ থেকে ১০০০ মিটার বা তারও বেশি উচ্চতাবিশিষ্ট বহুদূর বিস্তৃত শৃঙ্গযুক্ত খাড়া ঢালের শিলাময় স্তুপ পর্বত বা মাউন্টেন নামে পরিচিত। পর্বত উৎপত্তির কারণ :- আধুনিক বিজ্ঞানীদের মতে, সুদূর অতীতে পৃথিবী পৃষ্ঠে একটি মাত্র বিশাল ভূখণ্ড ছিল। ওয়েগনার এ স্থলভাগকে প্যানজিয়া (Pangea) নামে অভিহিত করেন। পরবর্তীতে প্যানজিয়া খণ্ড খণ্ড হয়ে সমগ্র পৃথিবীতে ছড়িয়ে পড়ে। মহাদেশীয় সঞ্চারণ হয়েছিল দু'দিকে– নিরক্ষরেখার দিকে ও পশ্চিম দিকে। নিরক্ষরেখার দিকে সঞ্চারণের ফল হিসাবে আফ্রিকা ও ইউরেশিয়া নিকটতর হয় এবং উভয়ের মধ্যবর্তী টেথিস সাগরের সঞ্চয়গুলি উত্থিত হয়ে হিমালয়, “আল্পস, ককেশাস, হিন্দুকুশ, কুয়েনলুন, পীরেনীজ এবং জাগারাজ প্রভৃতি ভাঁজ পর্বতগুলো সৃষ্টি হয়। এছাড়া অগ্ন্যুৎপাতের ফলে সুউচ্চ আগ্নেয় পর্বতমালা সৃষ্টি হয়েছে। পর্বত কে চারটি ভাগে ভাগ করা হয়েছে যথা ভঙ্গিল পর্বত ,স্তুপ পর্বত, আগ্নেয় পর্বত, ক্ষয়জাত পর্বত।
ভঙ্গিল পর্বত
ভূপৃষ্ঠের কোমল পাললিক শিলা স্তর গিরিজনি প্রক্রিয়ায় পার্শ্ব চাপে ভাজপ্রাপ্ত হয়ে যে পর্বত সৃষ্টি করে তাকে ভঙ্গিল পর্বত বলে। যেমন হিমালয়, আল্পস, রকি, আন্দিজ, ইত্যাদি।
ভঙ্গিল পর্বতের সৃষ্টি: (মহীখাত তত্ত্বের ভিত্তিতে)
জার্মান ভূবিজ্ঞানী কোবার এর মতে, প্রাচীন বিশালাকৃতির অবনমিত সমুদ্রখাতকে মহীখাত বলে। তার মতে মহীখাত এর দুই পার্শ্বস্থ ভূভাগ ক্ষয়প্রাপ্ত হয়ে পলির আকারে মহীখাত এ সঞ্চিত হয় এইভাবে ভূগর্ভে পলির যে নিম্নমুখী চাপ পড়ে তার প্রভাবে মহীখাত এর দুই পার্শ্বস্থ ভূভাগ পরস্পরের দিকে এগিয়ে এলে সঞ্চিত পাললিক শিলা ভাজপ্রাপ্ত হয়ে ভঙ্গিল পর্বতের সৃষ্টি করে। যেমন: প্রায় ১০ কোটি বছর আগে উত্তর আঙ্গারাল্যান্ড ও দক্ষিণে গন্ডোয়ানাল্যান্ডের মাঝে থাকা টেথিস মহীখাত এর পলি স্তর ভাজ খেয়ে হিমালয় পর্বতের সৃষ্টি হয়। পাত সংস্থান তত্ত্বের ভিত্তিতে ভঙ্গিল পর্বতের সৃষ্টি : পাত সংস্থান তত্ত্ব টি ১৯৬৮ খ্রিস্টাব্দে লে পিচো আধুনিক ভাবে সর্বপ্রথম তুলে ধরেন। পাত সংস্থান তত্ত্ব অনুসারে ভূ-অভ্যন্তরের উত্তপ্ত গলিত পদার্থের ওপর প্রধান সাতটি পাত ভেসে রয়েছে। ওই পাতগুলি ভূগর্ভের অতিরিক্ত তাপের ফলে সৃষ্ট পরিচলন স্রোত এর দ্বারা গতিশীল হয়ে পড়ে। যখন দুটি পাত পরস্পরের দিকে এগিয়ে আসে, তখন দুটি পাতের সম্মুখে সঞ্চিত পলিতে প্রবল চাপের সৃষ্টি হয় এবং ওই পলিতে ভাঁজ পড়ে ভঙ্গিল পর্বতের সৃষ্টি হয়। যেমন ভারতের হিমালয় পর্বত পরস্পর অভিমুখী ভারতীয় পাত ও ইউরেশীয় পাতের সংযোগস্থলে টেথিস সাগর এ সঞ্চিত পলির প্রচণ্ড চাপে ভাজপ্রাপ্ত হয়ে সৃষ্টি হয়েছে।
স্তুপ পর্বত সৃষ্টির প্রক্রিয়া
প্রবল ভূআলোড়ন এ ভূত্বকীয় শিলাস্তরে টান ও সংনমনের দ্বারা খাড়া সমান্তরাল কিংবা কোনাকৃতির ফাটল সৃষ্টি হয়। সেখানে ওই ফাটলের একটি রেখা বরাবর পার্শ্বস্থ যেকোনো একটি ভূখণ্ডের স্খলন বা বিচ্যুতি ঘটলে তাকে চ্যুতি বলে। এই চ্যুতির ফলে ভূপৃষ্ঠে নিম্নোক্ত দুইভাবে স্তুপ পর্বত গঠিত হয়।
২) দুটি সমান্তরাল চ্যুতির মধ্যবর্তী অংশ বসে গেলে তার পার্শ্ববর্তী দুইপাশের উচ্চভূমি স্তুপ পর্বত রূপে দাঁড়িয়ে থাকে।
৩) প্রসঙ্গত, দুটি স্তুপ পর্বতের মাঝে সৃষ্ট অবনমিত অঞ্চলটিকে গ্রস্ত উপত্যকা বা গ্র্যাবেন বলে ।
আগ্নেয় পর্বত
প্রবল ভূ আলোড়ন এর ফলে ভূ-অভ্যন্তরের উত্তপ্ত তরল ও বিভিন্ন গ্যাস যুক্ত ম্যাগমা ভূপৃষ্ঠের কোন দুর্বল স্থান কিংবা ফাটল দিয়ে লাভা রূপে নির্গত হয়ে শঙ্কু বাস্তবে নয় যে পর্বত সৃষ্টি করে, তাকে আগ্নেয় পর্বত বলে। প্রসঙ্গত, লাভা সঞ্চয় এর মাধ্যমে আগ্নেয় পর্বত গঠিত হয় বলে, একে সঞ্চয়জাত পর্বত ও বলে। যেমন ভারতের আন্দামান সংলগ্ন ব্যারেন, জাপানের ফুজিয়ামা, ইতালির ভিসুভিয়াস, প্রভৃতি।
আগ্নেয় পর্বতের সৃষ্টি প্রক্রিয়া
প্রবল ভূ-আলোড়ন, পাতের সঞ্চালন কিংবা ভূমিকম্পের দ্বারা ভূগর্ভের ৮০-১৬০ কিমি গভীরতায় থাকা উত্তপ্ত তরল ও গ্যাসীয় বাষ্প যুক্ত ম্যাগমার চাপের ভারসাম্য নষ্ট হলে সেটি দ্রুত স্থিতিস্থাপকতা হারিয়ে ফেলে। তখন সেই মেঘনা ভূগর্ভের একটি নির্দিষ্ট পথ ধরে ভূপৃষ্ঠস্থ দুর্বল স্থান কিংবা ফাটলের মধ্যে দিয়ে ধীর গতিতে কিংবা বিস্ফোরণের দ্বারা ছাই ভস্ম কিংবা ছোট ছোট আগ্নেয় পদার্থের টুকরোর সমন্বয়ে ভূপৃষ্ঠের বাইরে সঞ্চিত হয়ে আগ্নেয় পর্বত সৃষ্টি করে।
অবশিষ্ট বা ক্ষয়জাত পর্বত
বহু বছর ধরে সূর্যকিরণ বৃষ্টিপাত প্রবাহমান জলধারা হিমবাহ ও বায়ুপ্রবাহ প্রভৃতি প্রাকৃতিক শক্তির দ্বারা পর্বত মালভূমি ক্ষয়প্রাপ্ত হয়ে যে অবশিষ্ট উচ্চভূমিতে পরিণত হয়, তাকে অবশিষ্ট বা ক্ষয়জাত পর্বত বলে। যেমন ভারতের রাজস্থানের আরাবল্লী, পশ্চিমবঙ্গের শুশুনিয়া ও অযোধ্যা, উত্তর আমেরিকার হেনরি ও অ্যাপেলেশিয়ান প্রভৃতি।
ক্ষয়জাত পর্বতের সৃষ্টি প্রক্রিয়া
ক্ষয়জাত ও বাবা অবশিষ্ট পর্বতের সৃষ্টি প্রক্রিয়া খুবই ধীর গতিসম্পন্ন। বিভিন্ন প্রাকৃতিক শক্তি যেমন বৃষ্টিপাত, প্রখর রৌদ্র কিরণ, নদী, হিমবাহ, বায়ু প্রবাহ দ্বারা শিলা ক্ষয়প্রাপ্ত হতে থাকে। এই ক্ষয় প্রক্রিয়ায় কঠিন শিলা অপেক্ষা নরম কোমল শিলা দ্রুত ক্ষয়প্রাপ্ত হয়ে প্রায় সমপ্রায় ভূমিতে পরিণত হয় এবং ক্ষয় প্রতিরোধ ক্ষমতা বেশি বলে কঠিন শিলা অবশিষ্টাংশ রূপে থেকে যায়। এই অবশিষ্ট উচ্চভূমির উচ্চতা বেশি হয় বলে তাকে ক্ষয়জাত ও বা অবশিষ্ট পর্বত বলে।
মালভূমি
সমুদ্র সমতল থেকে ৩০০ মিটার বা আরো কিছুটা ঊর্ধ্বে অবস্থিত খাড়া ঢাল যুক্ত সুবিস্তৃত তরঙ্গায়িত বা সামান্য বন্ধুর ভূভাগ মালভূমি নামে পরিচিত। প্রসঙ্গত আকৃতিগত ভাবে মালভূমি অনেকটা টেবিলের ন্যায় দেখতে হওয়ায় একে টেবিল ল্যান্ড বলে। যেমন ভারতের দাক্ষিণাত্য ও ছোটনাগপুর মালভূমি, তিব্বতের পামির মালভূমি ইত্যাদি।
মালভূমি সৃষ্টির কারণ
মালভূমি সৃষ্টি হওয়ার পেছনে সাধারণত তিনটি কারণ দায়ী। এগুলি হল—
৩) সঞ্চয় কাজ
মালভূমিকে আবার চার ভাগে ভাগ করা যায়।
১) পর্বত বেষ্টিত মালভূমি
যেসকল মালভূমি প্রায় চারিদিকেই পর্বত দ্বারা বেষ্টিত হয়ে সৃষ্টি হয় তাকে পর্বতবেষ্টিত মালভূমি বলে। পাত সঞ্চারণের ফলে বা গিরিজনি আলোড়ন এর ফলে ভঙ্গিল পর্বত সৃষ্টির সময় পর্বতের মধ্যবর্তী নিচু ও সমতল ভূমি প্রবল পার্শ্বচাপে উঁচু হয়ে পর্বত বেষ্টিত মালভূমির সৃষ্টি হয়।
২) লাভা মালভূমি
ভূপৃষ্ঠে ক্রমাগত লাভা সঞ্চয়ের ফলে যে মালভূমির সৃষ্টি হয় তাকে লাভা মালভূমি বলে। ভূত্বকের কোন ফাটল বা ছিদ্রপথ দিয়ে ভূগর্ভের উত্তপ্ত ম্যাগমা ধীরে ধীরে বিদার অগ্নুৎপাত এর মাধ্যমে ভূপৃষ্ঠের বাইরে বেরিয়ে এসে লাভা রূপে শীতল ও কঠিন হয়ে সঞ্চিত হয়। এইভাবে ক্রমাগত বিস্তীর্ণ অঞ্চলজুড়ে লাভা সঞ্চিত হয়ে উচু মালভূমি সৃষ্টি হয় ।
৩) ব্যবচ্ছিন্ন মালভূমি
কোন বিস্তীর্ণ মালভূমি অঞ্চল কতগুলি নদী উপত্যকা দ্বারা ক্ষয়প্রাপ্ত হয় বিচ্ছিন্ন হলে তাকে ব্যবচ্ছিন্ন মালভূমি বলে। কোন উচ্চ মালভূমি গঠন ও কোমল শিলায় গঠিত হলে বিভিন্ন প্রাকৃতিক শক্তি যেমন আবহবিকার, নদী, বায়ু প্রভৃতির দ্বারা কোমল শিলা অধিক ক্ষয়প্রাপ্ত হয় এবং কঠিন শিলায় গঠিত অংশগুলি উঁচু হয়ে অবস্থান করে। পরবর্তীকালে ক্ষয়প্রাপ্ত নীচু কোমল শিলার ওপর নদী বিন্যাস গড়ে ওঠে এবং সমগ্র মালভূমি নদী উপত্যকা দ্বারা বিচ্ছিন্ন হয়ে ব্যবচ্ছিন্ন মালভূমি তে পরিণত হয়।
৪) মহাদেশীয় মালভূমি
বিস্তীর্ণ মহাদেশীয় অংশজুড়ে প্রাচীন শিলায় গঠিত মালভূমি কে মহাদেশীয় মালভূমি বলে। পাত সংস্থান তত্ত্ব অনুসারে পাত সঞ্চালনের ফলে পৃথিবীর প্রাচীন ভূখণ্ডকে আঙ্গারাল্যান্ড ও গনডোয়ানাল্যান্ড ফেটে গিয়ে বিচ্ছিন্ন হয়ে মহাদেশীয় মালভূমি গঠিত হয়।
বৈশিষ্ট্য
মহাদেশীয় মালভূমি প্রাচীন ভূখণ্ডের অংশ, এগুলি প্রাচীন শিলায় গঠিত তাই একে শিল্ড মালভূমিও বলা হয়, এই প্রাচীন শিলা অত্যন্ত কঠিন ও সহজে ক্ষয় হয় না , মালভূমির পৃষ্ঠদেশ বা উপরিভাগ তরঙ্গায়িত। যেমন গনডোয়ানাল্যান্ড বিচ্ছিন্ন হয়ে সৃষ্টি হয়েছে দাক্ষিণাত্য মালভূমি, অন্যান্য মহাদেশীয় মালভূমি মধ্যে রয়েছে বাল্টিক মালভূমি প্রভৃতি।
সমভূমি
সমুদ্রপৃষ্ঠের একই সমতলে বা সামান্য উঁচুতে, তবে ৩০০ মিটারের কম উঁচুতে অবস্থিত প্রায় সমতল বা সমতল বিস্তীর্ণ স্থলভাগকে সমভূমি বলে। যেমন ভারতের গঙ্গা নদী বিধৌত সমভূমি অঞ্চল, রাশিয়ার সাইবেরিয়ান সমভূমি ।
সমভূমি কে আবার সাতটি ভাগে ভাগ করা হয়েছেঃ
২) লোয়েস সমভূমিঃ মরুভূমির বালি বায়ুপ্রবাহের দ্বারা বহুদূর উঠে গিয়ে সঞ্চিত হয়ে যে সমভূমি সৃষ্টি হয় তাকে লোয়েস সমভূমি বলে। লোয়েস শব্দের অর্থ সূক্ষ্ম পলি বা স্থানচ্যুত বস্তুকণা।
৪) বদ্বীপ সমভূমিঃ নদীর মোহনায় অতিরিক্ত পলি সঞ্চিত হয় মাত্রাহীন ব আকৃতির সমভূমি গড়ে ওঠে।
৫) হ্রদ সমভূমির সৃষ্টিঃ কোন নদীবাহিত নুড়ি, বালি, কাদা, পলি হ্রদে সঞ্চিত হয়ে হ্রদ ভরাট হয়ে গেলে হ্রদ সমভূমি গঠিত হয়।
৬) হিমবাহ সমভূমিঃ হিমবাহের দ্বারা সঞ্চিত নুড়ি, কাকর জমে এই প্রকার সমভূমি সৃষ্টি হয়।
৭) ক্ষয়জাত সমভূমিঃ নিচু মালভূমি বা পার্বত্য অঞ্চল বহু বছর ধরে বিভিন্ন প্রাকৃতিক শক্তি দ্বারা ক্ষয়প্রাপ্ত হয় সমপ্রায় ভূমি সৃষ্টি করে।
স্ট্যাফাইলোকক্কাস
স্ট্যাফাইলোকক্কাস (Staphylococcus) হল ব্যাসিলালেস ক্রম এবং Staphylococcaceae পরিবারের গ্রাম-পজিটিভ ব্যাকটেরিয়ার একটি গণ । অণুবীক্ষণ যন্ত্রের নীচে, তারা গোলাকার, এবং আঙ্গুরের থোকার মতো গুচ্ছ আকারে দেখা যায়। স্টাফাইলোকক্কাস প্রজাতি সুবিধাবাদী অ-বায়বীয় জীব (বায়বীয় এবং অ-বায়বীয় উভয়ভাবেই বৃদ্ধি করতে সক্ষম)।
স্ট্যাফাইলোকক্কাস নামটি ১৮৮০ সালে স্কটিশ সার্জন এবং ব্যাকটিরিওলজিস্ট আলেকজান্ডার ওগস্টন (১৮৪৪-১৯২৯) আগে স্ট্রেপ্টোকক্কাসের এটি উপসর্গ "staphylo-" ( σταφυλή থেকে         ), এবং আধুনিক coccus দ্বারা প্রত্যয়িত       ( κόκκος        )।
স্ট্যাফাইলোকক্কাসের কমপক্ষে ৪৩টি প্রজাতি রয়েছে। এর মধ্যে নয়টির দুটি উপপ্রজাতি, একটির তিনটি উপপ্রজাতি এবং একটির চারটি উপপ্রজাতি রয়েছে। অনেক প্রজাতি রোগ সৃষ্টি করতে পারে না এবং সাধারণত মানুষ এবং অন্যান্য প্রাণীর ত্বক এবং শ্লেষ্মা ঝিল্লিতে থাকে। স্ট্যাফাইলোকক্কাস প্রজাতি অমৃত-অধিবাসকারী জীবাণু হিসাবে পাওয়া গেছে। এগুলি মাটির মাইক্রোবায়োমের একটি ছোট উপাদান।
ক্লিনিক্যাল
স্ট্যাফাইলোকক্কাস টক্সিন উৎপাদন বা অনুপ্রবেশের মাধ্যমে মানুষ এবং প্রাণীদের মধ্যে বিভিন্ন রোগের সৃৃষ্টি করে। স্ট্যাফাইলোকক্কাল টক্সিনগুলি খাদ্যে বিষক্রিয়ার একটি সাধারণ কারণ। কারণ সেগুলি অনুপযুক্তভাবে সংরক্ষিত খাদ্যে বেড়ে ওঠা ব্যাকটেরিয়া দ্বারা উৎপাদিত হয়। ব্যাকটেরিয়া সংক্রমণ হিসাবে স্টাফালোকক্কাই দ্বারা সৃষ্ট সবচেয়ে সাধারণ রোগ হলো সিয়ালাডেনাইটিস । স্টাফালোকক্কাই লিউসিনকে আইসোভেরিক অ্যাসিডে ভেঙে দেয়, যা পায়ের গন্ধের প্রধান কারণ।
বহি:সংযোগ
Staphylococcus genomes and related information at PATRIC, a Bioinformatics Resource Center funded by NIAID
দলগত চাপ
পিয়ার প্রেশার বা দলগত চাপ হল একটি একই দলভুক্ত মানুষদের (peer group) মাঝে সঙ্ঘটিত একটি প্রবল চাপ। শিশু, কিশোরদের ক্ষেত্রে বয়ঃসন্ধিকালে ও তরুণদের ক্ষেত্রে এটি অধিকহারে ঘটে থাকে। এই পরিভাষাটির দ্বারা কিছু সামাজিক মূল্যবোধকে সংজ্ঞায়িত করা হয়। কারো ক্ষেত্রে দলের মাঝে চলনসই বা মানানসই (stay "cool") থাকার জন্য, তারা অনুভব করে যে তাদেরকেও দলের অন্যদের মত কাজকর্ম ও আচরণ করতে হবে। সামাজিক চাপ (এবং দলের মাঝে অনুকূল অবস্থানে থাকার অথবা গ্রহণযোগ্য হতে চাওয়ার প্রবণতা) তাদেরকে এমন কার্যাবলী ও বিষয়বস্তুর দিকে পরিচালিত করে যারা সাধারণ অদস্থায় তারা করে না। উদাহরণস্বরূপ, এটি কোন ব্যক্তিকে সিগারেট অথবা মাদক ফুঁকতে অথবা মদপান করতে, অপরাধ করতে, এবং অনেক কিছু করার জন্য প্রভাবিত করতে পারে, যার কারণে হয়তো তারা পরবর্তীতে অনুতপ্ত হয় ।
লিথুয়ানীয় মহিলা কাউন্সিল
প্রতিষ্ঠা
১৯২০-এর দশকের গোড়ার দিকে মহিলা ও অনাথদের সাহায্য করার জন্য, মনোবল উন্নত করা এবং শিক্ষা প্রদানের জন্য বিভিন্ন কমিটি, সমিতি ও সংস্থার সংখ্যা ক্রমবর্ধমান ছিল। তাদের প্রচেষ্টাকে ঐক্যবদ্ধ এবং আরও ভালভাবে সমন্বয় করার প্রয়োজন ছিল। একটি ছাতা সংগঠনের ধারণাটি গ্যাব্রিয়েল পেটকেভিচ-বিটা ১৯২৭ সালের সেপ্টেম্বরে উত্থাপন করেছিলেন। এক বছর পর আন্তর্জাতিক নারী পরিষদের লুইস ভ্যান ইগেন লিথুয়ানিয়া সফর করেন ও মহিলাদের আন্তর্জাতিক আন্দোলনে যোগ দিতে উৎসাহিত করেন। সাংগঠনিক কমিটি ১৬ সেপ্টেম্বর ১৯২৮ সালে প্রতিষ্ঠিত হয়েছিল এবং এতে ওনা মাশিওতিয়েন, জাদভিগা তুবেলিয়ানি, ফেলিসিজা বোর্টকেভিচিনি, পাওলিনা কালভাইটিতা অন্তর্ভুক্ত ছিল। ১৯২৮ সালের ৯ ডিসেম্বর প্রথম সাংগঠনিক সভা অনুষ্ঠিত হয়। এতে সোসাইটি অফ লিথুয়ানিয়ান ক্যাথলিক উইমেন সহ ১৪টি সংস্থার প্রতিনিধিরা উপস্থিত ছিলেন।
মাহবুবা ইসলাম রাখি
মাহবুবা ইসলাম রাখি (জন্ম: জুলাই ২১, ১৯৯৩) বাংলাদেশী মডেল এবং অভিনেত্রী। তিনি ২০১০ সালে লাক্স-চ্যানেল আই সুপারস্টার প্রতিযোগিতায় প্রথম স্থান অর্জন করেন।
২০১১ সালে বিপাশা হায়াতের রচনা এবং তৌকির আহমেদ পরিচালিত বিস্ময় নাটকে অভিনয়ের মধ্য দিয়ে ছোট পর্দায় রাখির অভিষেক হয়েছে।
প্রাথমিক জীবন
মাহবুবা ইসলাম রাখি ১৯৯৩ সালের ২১শে জুলাই বাংলাদেশের ঢাকায় জন্মগ্রহণ করেন। শৈশব কাটে ঢাকার টিকাটুলীতে। কৈশোর কিছু সময় কেটেছে ধানমন্ডি আর মোহাম্মদপুরে। তার বাবা পেশায় ব্যবসায়ী। দুই ভাই এবং দুই বোনের মধ্যে সবার ছোট রাখি। ব্রিটিশ কাউন্সিলের অধীনে প্রাইভেট ইনস্টিটিউট থেকে এ-লেভেল শেষ করেছেন রাখি। এরপর তিনি অস্ট্রেলিয়ার পার্থের এডিথ কাওয়ান বিশ্ববিদ্যালয়ে (ইসিইউ) ব্যাচেলর অব টেকনোলজি (ইলেকট্রনিক অ্যান্ড কম্পিউটার সিস্টেম) বিভাগে স্নাতক করছেন।
কর্মজীবন
রাখি অভিনয়ের পাশাপাশি দিলন ডি সিলভার পরিচালনায় কণ্ঠশিল্পী কনার তৃতীয় অ্যালবাম সিম্পলি কনার অলোচিত গান ইউর লাভের মিউজিক ভিডিওর মডেল হয়েছেন। তিনি বেশ কিছু সঞ্চালনার কাজ করেছেন। ২০১৩ সালে সঞ্চালক হিসেবে কাজ করেছেন চ্যানেল আই আয়োজিত রায়হান খান এবং ওয়াহিদ পরিচালিত রিয়ালিটি শো হ্যান্ডসাম দি আলটিমেট ম্যান অনুষ্ঠানে। এই রিয়ালিটি শোর কিছু অংশ চট্টগ্রামে এবং কিছু অংশ থাইল্যান্ডে ধারণকৃত হয়েছে।
বিজ্ঞাপনচিত্র
রাখি বিভিন্ন ব্যান্ডের বিজ্ঞাপনে ছোট পর্দায় এসেছেন। এর মধ্যে সিলন গোল্ড টি'র একটি বিজ্ঞাপনের মাধ্যমে তিনি বেশ জনপ্রিয়তা পান। এছাড়াও তিনি আল রাজিবের পরিচালনায় স্কয়ার কোম্পানির চ্যাপস্টিক, নাফিজ রেজা মনির পরিচালনায় প্রাণ ক্র্যাকো, গাজী শুভ্রর পরিচালনায় মেরিল রিভাইভ ট্যালকম পাউডার, মেরিল রিপজেল, মাহফুজ আহমেদের পরিচালনায় ‘গ্লোব’ ক্রেকার্স, ইত্যাদি বিজ্ঞাপনচিত্রে কাজ করেছেন।
চলচ্চিত্র তালিকা
অভিনেত্রী মাহবুবা ইসলাম রাখি আভিনীত চলচ্চিত্র এবং টেলিভিশন নাটকের তালিকা নিম্নলিখিত:
স্কাই ক্যাপ্টেন অ্যান্ড দ্য ওয়ার্ল্ড অফ টুমরো
স্কাই ক্যপ্টেন এন্ড দ্য ওয়ার্ল্ড অফ টুমরো (Sky Captain and the World of Tomorrow) হচ্ছে ২০০৪ সালে মুক্তিপ্রাপ্ত একটি মার্কিন রোমাঞ্চকর চলচ্চিত্র। এটি মূলত একটি বৈজ্ঞানিক কল্পকাহিনীমূলক চলচ্চিত্র, যার পরিচালনায় ছিলেন কেরি কনরান। এটির মাধ্যমেই কনরানের চলচ্চিত্র অভিষেক ঘটে।
স্কাই ক্যাপ্টেন উত্তর আমেরিকায় প্রায় ২৬৪ কোটি টাকা আয় করে, কিন্তু তা ছিলো বাজেট অনুসারে যা অনুমান করা হয়েছিলো তার নিচে। কারণ ছবিটির বাজেট ছিলো ৪৯০ কোটি টাকা। যদিও এটি বক্স অফিসে প্রথম হয় হয় এবং বিশ্বব্যাপী আরো ১৪০ কোটি টাকা ব্যবসা করতে সমর্থ হয়, এবং এর সবমিলিয়ে এটি ৪০৫ কোটি টাকা ব্যবসা করে।
পাতাবাহার
কোডিয়িয়াম ভেরিগ্যাটাম ( ফায়ার ক্রোটন, গার্ডেন ক্রোটন, বা বৈচিত্র্যময় ক্রোটন ; সিন. ক্রোটন ভেরিগ্যাটাম এল.) ইউফোর্বিয়াসি পরিবারের সদস্য কোডিয়ায়াম উদ্ভিদ গণের  একটি প্রজাতি। এটি ইন্দোনেশিয়া, মালয়েশিয়া, অস্ট্রেলিয়া এবং পশ্চিম প্রশান্ত মহাসাগরীয় দ্বীপপুঞ্জের উদ্যান, খোলা বন এবং স্ক্রাবের স্থানীয়।
গার্ডেন ক্রোটন দ্বারা ইউফোর্বিসিয়ায় ক্রোটন নামে আরেকটি মহাগণের সাথে বিভ্রান্ত হওয়া উচিত নয়, যাতে ৭০০টিরও বেশি প্রজাতির গুল্ম, উপগুল্ম এবং বৃক্ষ রয়েছে।
বিবরণ
এটি একটি গ্রীষ্মমণ্ডলীয়, চিরসবুজ, একচেটিয়া ঝোপঝাড় যা বৃদ্ধি পেয়ে পর্যন্ত লম্বা এবং বড়, ঘন, চামড়াযুক্ত, পর্যায়ক্রমে সাজানো   দীর্ঘ এবং  বিস্তৃত চকচকে চিরসবুজ পাতাবিশিষ্ট হয়ে থাকে। পাতার কিনারা বিভিন্ন প্রকরণভেদে রুলার-ল্যানসোলেট, আয়তাকার, উপবৃত্তাকার, ল্যানসোলেট, ডিম্বাকৃতি উল্টানো, ডিম্বাশয় স্প্যাটুলেট বা বেহালা আকারের এবং রঙিন সবুজ, হলুদ বা বেগুনী হতে পারে। পেটিওলের দৈর্ঘ্য ০.২ থেকে ২.৫ সেমি হয়ে থাকে। পুষ্পপত্রবিন্যাস লম্বা রেসিমোস,      দীর্ঘ, পৃথক ফুলের উপর পুরুষ এবং স্ত্রী ফুলবিশিষ্ট পুরুষ ফুলগুলো পাঁচটি ছোট ছোট পাপড়ি এবং ২০-৩০টি পুংদন্ডবিশিষ্ট সাদা হয়, পরাগগুলো প্রায় ৫২×৩২ মাইক্রোন আকারের উপবৃত্তাকার হয়ে থাকে। পাঁপড়িবিহীন স্ত্রীফুল হলুদ বর্ণের। ফুল ফোটে সাধারণত শরতের শুরুর দিকে। এর ফল ক্যাপসুল  ব্যাসবিশিষ্ট এবং এতে তিনটি      ব্যাসবিশিষ্ট বীজ বিদ্যমান। কাণ্ড কাটা হলে দুধের মতো তরল নির্গত হয়। থাম্ব|পরাগ
চাষ
বাম|থাম্ব| [[হায়দ্রাবাদ|ভারতের হায়দ্রাবাদে একটি উদ্ভিদে পুরুষ পুষ্পমঞ্জুরী ]] ক্রান্তীয় জলবায়ুতে ক্রোটনগুলো আকর্ষণীয় হেজগুলি এবং পোটেড প্যাটিওর নমুনা তৈরি করে, যা তাদের আকর্ষণীয় পাতার জন্য মূল্যবান। এগুলো কেবল বাইরে বেঁচে থাকে যেখানে শীতকালে তাপমাত্রা সাধারণত ১০° থেকে ১৩ ডিগ্রি সেলসিয়াসের নীচে নেমে যায় না; শীতল তাপমাত্রায় পাতার ক্ষতি হতে পারে। শীতল জলবায়ুতে গাছপালা গ্রিনহাউসে বা ঘরের গাছ হিসাবে জন্মায়। চাষ করা বাগানের ক্রোটন সাধারণত বন্য গাছের চেয়ে ছোট হয়, খুব কমই ১.৮ মিটারের বেশি লম্বা হয় এবং পাতার আকার এবং বর্ণে বৈচিত্র্যে আসে। এগুলো কখনও কখনও কোডিয়িয়াম ভেরিয়েগ্যাটাম ভের পিকচারাম (লড ) মল আরগ নামে গোষ্ঠীভুক্ত করা হয়।,  যদিও এটি বোটানিকভাবে প্রজাতি থেকে পৃথক নয় এবং সাধারণত এটি প্রতিশব্দ হিসাবে বিবেচিত হয়।
বিভিন্ন জাতের চাষ
পাতার জন্য নির্বাচিত এবং বংশবৃদ্ধি করা হয় এমন বেশ কয়েকশত জাত রয়েছে। জাতের উপর নির্ভর করে পাতাগুলো লম্বাটে ডিম্বাকার, পুরো গভীর থেকে গভীরভাবে আবদ্ধ বা চূর্ণবিচূর্ণ এবং সবুজ, সাদা, বেগুনি, কমলা, হলুদ, লাল বা গোলাপী বর্ণযুক্ত হতে পারে। রঙের বিন্যাস শিরা, কিনারা বরাবর বা পাতার দাগে থাকতে পারে। জনপ্রিয় উদ্ভিদের মধ্যে রয়েছে 'স্পাইরেল' যাতে সর্পিলভাবে মোড়ানো লাল এবং সবুজ পাতা রয়েছে; 'আন্ড্রেয়ানাম' যাতে স্বর্ণের শিরা এবং কিনারাসহ বিস্তৃত ডিম্বাকৃতি হলুদ পাতা রয়েছে; 'ম্যাজেস্টিকাম' যার লম্বালম্বি শাখা রয়েছে, রৈখিক পাতাগুলো ২৫ সেন্টিমিটার লম্বা এবং মধ্যশিরাগুলো হলুদ থেকে ধীরে ধীরে লাল হয়ে যায়; এবং 'অরেও-ম্যাকুল্যাটাম' যা হলুদ রঙের দাগযুক্ত।
বিষবিদ্যা
ইউফোর্বিসিয়ার অনেকের মতোই নির্গত তরল কিছু ব্যক্তির ত্বকে একজিমা সৃষ্টি করতে পারে। বাকল, শিকড়, ক্ষীর এবং পাতা বিষাক্ত। বিষটি হল রাসায়নিক যৌগ ৫-ডিওক্সিঞ্জেনল। উদ্ভিদটিতে একপ্রকারের তেল থাকে যা মারাত্মকভাবে শুদ্ধ হয় এবং এটি কার্সিনোজেন বলে সন্দেহ করা হয়। বীজভক্ষণ শিশুদের জন্য মারাত্মক ক্ষতির কারণ হতে পারে।
রাউল আলফোন্সিন
রাউল রিকার্দো আলফোন্সিন ফুল্কেস (স্পেনীয় ভাষায়: Raúl Ricardo Alfonsín Foulkes) (জন্ম ১৩ই মার্চ, ১৯২৭) ১৯৮৩ থেকে ১৯৮৯ সাল পর্যন্ত আর্জেন্টিনার রাষ্ট্রপতি ছিলেন।
আলফোন্সিন বুয়েনোস আইরেস প্রদেশের চাস্কোমুস শহরে জন্ম নেন। তিনি জেনারেল সান মার্তিন সামরিক অ্যাকাডেমিতে (Liceo Militar General San Martin) সামরিক প্রশিক্ষণ নেন। ১৯৫০ সালে লা প্লাতা জাতীয় বিশ্ববিদ্যালয় থেকে আইনে স্নাতক হন। নিজ শহরে ফিরে গিয়ে এল ইম্পার্সিয়াল পত্রিকা চালু করেন। ১৯৪৫ সাল থেকে তিনি মধ্যপন্থী উনিয়ন সিবিকা রাদিকাল (Unión Cívica Radical, সংক্ষেপে UCR) দলের সদস্য ছিলেন। প্রাদেশিক রাজনীতিতে প্রায় এক দশক অংশ নেবার পর ১৯৬৩ সালে জাতীয় আইনসভার সদস্য হন। আর্জেন্টিনায় বেসামরিক শাসনের সময় চেম্বার অফ ডেপুটিজ-এর সদস্য ছিলেন। ১৯৭৩ সালের রাষ্ট্রপতি নির্বাচনে প্রার্থী হিসেবে মনোনয়নের জন্য দাঁড়ালেও পেরনবাদী প্রার্থীকে মনোনয়ন দেয়া হয়। পরে ১৯৭৬ সালে সামরিক ক্যু-এর মাধ্যমে আর্জেন্টিনা সামরিক শাসনের অধীনে আসে। ১৯৮১ সালে তিনি উনিয়ন সিবিকা রাদিকাল দলের নেতা হন। সামরিক জান্তার শাসনামলে সংঘটিত মানবাধিকার লঙ্ঘনের বিরুদ্ধে আলফোন্সিন লা কেস্তিওন আর্হেন্তিনা (La cuestión Argentina) অর্থাৎ "আর্জেন্টিনার প্রশ্ন" নামে ১৯৮১ সালে একটি বিবৃতি প্রকাশ করেন এবং Permanent Assembly for Human Rights গঠন করেন। তিনি সামরিক শাসন ও ফক্‌ল্যান্ড্‌স যুদ্ধের ঘোর বিরোধী ছিলেন। ফক্‌ল্যান্ড্‌স যুদ্ধে আর্জেন্টিনার শোচনীয় পরাজয়ের পর আর্জেন্টিনার সামরিক শাসক ক্ষমতা ছেড়ে দিয়ে ১৯৮৩ সালে নির্বাচন দিলে তিনি পেরনবাদী প্রার্থীকে হারিয়ে রাষ্ট্রপতি নির্বাচিত হন। এসময় তার বিরুদ্ধে অনেকগুলি সামরিক ক্যু-এর চেষ্টা তিনি প্রতিহত করেন এবং আর্জেন্টিনার ভঙ্গুর গণতন্ত্রকে স্থিরতা দেন। সামরিক শাসনের সময় মানবাধিকার লঙ্ঘনকারী অনেক প্রথম সারির সেনা কর্মকর্তার দৃষ্টান্তমূলক বিচার ও শাস্তির ব্যবস্থা করেন তিনি। তবে সেনাবাহিনীর চাপে পরবর্তীতে তিনি অনেককে ক্ষমা করে দেন। আইএমএফ থেকে অনেক ঋণ নিয়েও তিনি তার দেশকে সম্পূর্ণ অর্থনৈতিক পুনরুদ্ধারের পথে নিয়ে যেতে ব্যর্থ হন। সংবিধান অনুসারে পরপর দুই মেয়াদের জন্য রাষ্ট্রপতি নির্বাচনে দাঁড়াতে পারেন নি। ১৯৮৯ সালের নির্বাচনে পেরনবাদী কার্লোস মেনেম জয়লাভ করলে ক্ষমতা হস্তান্তরের ছয় মাস আগেই পদত্যাগ করেন এবং মেনেমকে একটি ধ্বংসপ্রায় অর্থনীতি রেখে যান।
জেমস গ্রেগরি (দ্ব্যর্থতা নিরসন)
নিচের যে কোন একটিকে বোঝাতে পারে:
কায়েম কোনা মসজিদ
কায়েম কোলা মসজিদ যশোর জেলার ঝিকরগাছা উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি সংরক্ষিত পুরাকীর্তি। এটি উপজেলার কায়েম কোলা নামক গ্রামে অবস্থিত। উপজেলা সদর থেকে এর দূরুত্ব ৫ মাইল।
ইতিহাস
মসজিদটির নির্মাণ ইতিহাস সম্পর্কে খুব বেশি জানা যায় না। মসজিদটির নির্মাণ সম্পর্কে যে, তথ্যগুলো প্রচলিত সেগুলো স্থানীয় জনশ্রুতি। কিংবদন্তি অনুসারে, বাংলার নবাব মীর জাফর আলী খানের সময়কালে এ অঞ্চলের কোন একজন জমিদার মসজিদটি নির্মাণ করেন যদিও এর স্থাপত্য দেখে কেউ কেউ ্েটিকে সুলতানী আমলের স্থাপনা বলে মনে করেন। জমিদার নির্মাণ করেছিলেন বলে স্থানীয়ভাবে এটি জমদার মসজিদ নামেও পরিচিত।
তবে অনেক প্রত্নতত্ত্ববিদই মনে করেন মসজিদটি ১৭শ শতকের দিকে তৈরি করা হয়েছে।
অবকাঠামো
তিন গম্বুজবিশিষ্ঠ এ মসজিদটির প্রতিটি দেয়ালের পুরুত্ব ৩ ফুটের কাছাকাছি। মসজিদে মোট ৩টি প্রবেশপথ রয়েছে যেগুলো পর্বপাশের দেয়ালে স্থাপিত। তবে সুলতানী আমালে নির্মিত মসজিদ সমূহে তিনটি করে মেহরাব থাকলেও এটিতে রয়েছে একটি। সে অনুসারে অনেকেই এটিকে সুলতানী আমলের স্থাপনা বলে অস্বীকার করেন। পুরো মসজিদটি দৈর্ঘে্য ৩৪ ফুট ও প্রস্থে ১৩.৫ ফুটের কাছাকাছি। বর্তমানে এর দেয়ালগুলো প্রায় ধ্বংসের পথে।
ইয়ান গ্রেগ
ইয়ান আলেকজান্ডার গ্রেগ (Ian Greig; জন্ম: ৮ ডিসেম্বর, ১৯৫৫) কুইন্সটাউন এলাকায় জন্মগ্রহণকারী দক্ষিণ আফ্রিকান বংশোদ্ভূত সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮২ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্স ও সারে এবং দক্ষিণ আফ্রিকান ক্রিকেটে বর্ডার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন ‘ওয়াশিস’ ডাকনামে পরিচিত ইয়ান গ্রেগ।
শৈশবকাল
দক্ষিণ আফ্রিকার ইস্টার্ন কেপে ইয়ান গ্রেগের জন্ম। এডিনবরার জর্জ ওয়াটসন্স কলেজ, কুইন্সটাউনের কুইন্স কলেজ ও কেমব্রিজের ডাউনিং কলেজে অধ্যয়ন করেছেন তিনি। দক্ষিণ আফ্রিকান হলেও পিতা স্কটল্যান্ডীয় হবার সুবাদে ইংল্যান্ডের পক্ষে খেলার সুযোগ পেয়েছেন।
কেমব্রিজে অবস্থানকালে ইয়ান গ্রেগ রাগবি ইউনিয়ন ও ক্রিকেট খেলায় অংশ নিতেন। ১৯৭৭ ও ১৯৭৮ সালে বিশ্ববিদ্যালয়ের খেলায় কেমব্রিজের প্রতিনিধিত্ব করেছেন। ১৯৭৭, ১৯৭৮ ও ১৯৭৯ সালে ক্রিকেট খেলায় ব্লুধারী হন।
প্রথম-শ্রেণীর ক্রিকেট
১৯৭৪-৭৫ মৌসুম থেকে ১৯৯১ সাল পর্যন্ত ইয়ান গ্রেগের প্রথম-শ্রেণীর খেলোয়াড়ী জীবন চলমান ছিল। ১৯৭৯ সালে সাসেক্সের পক্ষে অল-রাউন্ডার হিসেবে একদিনের ক্রিকেটে অংশ নেন। এরপর ১৯৮০ সালে প্রথম-শ্রেণীর ক্রিকেটে অভিষেক ঘটে তার। ১৯৮৫ সাল পর্যন্ত সাসেক্সের পক্ষে খেলোয়াড়ী জীবন অতিবাহিত করেন। ১৯৮১ সালে সাসেক্সের পক্ষে সেরা সময় পাড় করেন। ৩০.৩৬ গড়ে ৯১১ রান ও ১৯.৩২ গড়ে ৭৬ উইকেট পান তিনি।
১৯৮৫ সালে সাসেক্স কর্তৃপক্ষ ব্যয় সঙ্কোচন নীতির অংশ হিসেবে গ্রেগ ও অন্যান্যদেরকে দলের বাইরে রাখে। ফলশ্রুতিতে, অস্ট্রেলিয়ায় অভিবাসিত হন তিনি। ১৯৮৭ সালে অস্ট্রেলিয়া থেকে ইংল্যান্ডে ফিরে আসেন। পুনরায় তিনি সারে দলে অন্তর্ভুক্ত হন ও ১৯৮৭ থেকে ১৯৯১ সাল পর্যন্ত দলের অধিনায়কের দায়িত্বে ছিলেন। অধিনায়ক থাকা অবস্থায় গ্রাহাম থর্প ও মার্টিন বিকনেলের ন্যায় প্রতিভাবান তরুণেরা দলে অন্তর্ভুক্ত হয়েছিলেন।
১৯৯০ সালে ব্যক্তিগত সর্বোচ্চ ২৯১ রান তুলেন। ওভালে এ পর্যায়ে তার দল ল্যাঙ্কাশায়ারের বিপক্ষে ৭০৭ রান তুলেছিল। এর বিপরীতে প্রতিপক্ষ দল নীল ফেয়ারব্রাদারের ৩৬৬ রানের সুবাদে ৮৬৩ রান তুলেছিল। এটিই ওভালে দলীয় সর্বোচ্চ সংগ্রহ ছিল।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ইয়ান গ্রেগ। ২৯ জুলাই, ১৯৮২ তারিখে বার্মিংহামে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ১২ আগস্ট, ১৯৮২ তারিখে লর্ডসে একই দলের বিপক্ষে সর্বশেষ টেস্টে অংশ নেন তিনি।
১৯৮২ সালে পাকিস্তান দল ইংল্যান্ড গমন করে। আঘাতপ্রাপ্ত ডেরেক প্রিঙ্গলের পরিবর্তে দুই টেস্টে অংশগ্রহণ করার সুযোগ লাভ করেন।
জ্যেষ্ঠ ভ্রাতা টনি গ্রেগের সাথে তুলনান্তে বেশ ম্রিয়মান ছিল তার ভূমিকা। ইংল্যান্ড দলের অল-রাউন্ডার হিসেবে তিনি কখনো ইয়ান বোথামের বিকল্প হিসেবে আবির্ভূত হতে পারেননি। সৌভাগ্যবশতঃ ইংল্যান্ডের প্রথম একাদশে অন্তর্ভুক্ত হয়েছিলেন। কিন্তু, দুই টেস্টে অংশগ্রহণের পর পুনরায় তাকে কাউন্টি ক্রিকেটে ফিরে আসতে হয়।
যশিকা আনন্দ
যশিকা আনন্দ (জন্ম: ৪ আগস্ট, ১৯৯৯) একজন ভারতীয় চলচ্চিত্র অভিনেত্রী, টেলিভিশন ব্যক্তিত্ব এবং মডেল, তিনি মূলত তামিল চলচ্চিত্রে অভিনয় করেন। তিনি নয়াদিল্লিতে একটি পাঞ্জাবী পরিবারে জন্মগ্রহণ করেছিলেন। প্রাপ্তবয়স্ক কৌতুকধর্মী চলচ্চিত্র ইরুট্টু আরাইল মুরাট্টু কুত্থু (২০১৮)-তে অভিনয়ের জন্য ব্যপক পরিচিতি লাভের পূর্বে ধুরুবঙ্গল পাথিনারু (২০১৬) চলচ্চিত্রে অভিনয় করে তিনি অভিনেত্রী হিসাবে আত্মপ্রকাশ করেছিলেন। চলচ্চিত্রে কাজ করার পাশাপাশি তিনি একজন ফ্যাশন মডেলও।
প্রারম্ভিক জীবন
যশিকা ১৯৯৯ সালের ৪ আগস্ট ভারতের নয়াদিল্লিতে এক পাঞ্জাবী পরিবারে জন্মগ্রহণ করেছিলেন এবং সেখানেই বেড়ে ওঠেছিলেন। তিনি সপ্তম শ্রেণিতে পড়ার সময় থেকেই মডেলিং শুরু করেছিলেন; এছাড়াও বিদ্যালয়ে অধ্যয়নকালে মডেলিংয়ের পাশাপাশি তিনি বিজ্ঞাপন এবং ভিডিও গানেও কাজ শুরু করেছিলেন। তিনি একজন ইনস্টাগ্রাম মডেল হিসাবে সুপরিচিত।
কর্মজীবন
যশিকা একজন ইনস্টাগ্রাম মডেল হওয়ার পর তার অভিনয়ের সূচনা করেছিলেন। ১৪ বছর বয়সে তাকে সান্থানমের সাথে ইনিমে ইপ্পাদিথন (২০১৫) চলচ্চিত্রটির জন্য শ্যুট করা হয়েছিল, কিন্তু সে একটি গানের শ্যুটে উপস্থিত থাকতে না পারায় তার চরিত্র মুছে দেওয়া হয়েছিল। পরে তিনি কাভালাই ভেন্ডম (২০১৬)-এ একজন সাঁতার প্রশিক্ষকের চরিত্রে অভিনয় করেছিলেন, যা প্রেক্ষাগৃহে মুক্তিপ্রাপ্ত তার প্রথম কোনো কাজ ছিল।
যশিকা ২০১৬ সালের চলচ্চিত্র ধুরুবঙ্গল পাথিনারু-তে অভিনয় করে তিনি ব্যপক সাফল্য অর্জন করেন। যদিও ছবিটি ছোট বাজেটের ছিলো, কিন্তু সেটি সফলতা অর্জন করেছ করেছিল। পরে তিনি ২০১৮ সালের চলচ্চিত্র পাদম এবং থাম্বি রামাইয়া'র মানিয়র কুডুম্বম-এ কাজ করেন।
যশিকা এরপরে ইরুট্টু আরাইল মুরাট্টু কুত্থু (২০১৮)-এ অভিনয় করেছিলেন। থাইল্যান্ডে শ্যুট করা এই ছবিতে তার পাশাপাশি বৈভবী শাণ্ডিল্যা ও চন্দ্রিকা রবি'র মতো অভিনেত্রীরাও অভিনয় করেছিলেন এবং তামিল ফিল্ম ইন্ডাস্ট্রিতে নির্মিত স্বল্পসংখ্যক প্রাপ্তবয়স্ক কমেডি চলচ্চিত্রের মধ্যে অন্যতম ছিল এটি। ছবিটি বক্স অফিসে দুর্দান্ত সফলতা অর্জন করেছিল। যশিকা নিয়মিতভাবে সমাজে মহিলা ক্ষমতায়নের জন্য উদ্বেগ প্রকাশ করেছেন।
২০১৮ সালে তিনি কামাল হাসান আয়োজিত বিগ বস তামিল রিয়েলিটি শোয়ের ২য় মৌসুমে যুক্ত হয়েছিলেন। এর আগে উদ্বোধনী মরসুমে আসতে তার সাথে যোগাযোগ করা হয়েছিল, তবে তিনি সেই প্রস্তাবটি প্রত্যাখ্যান করেছিলেন। তিনি ৯৮ তম দিনে শো থেকে উচ্ছন্ন হয়েছিলন, পঞ্চম স্থান অর্জন করে শো'য়ে তার যাত্রা সমাপ্ত করেন।     তিনি শো'টির দ্বিতীয় মরসুম থেকে উচ্ছন্ন হওয়ার আগে নির্দিষ্ট কিছু শর্ত জয়ের জন্য পাঁচ লাখ রুপি'র নগদ পুরস্কারও পেয়েছিলেন। তিনি ২০১৯ সালে সম্প্রচারিত স্টার বিজয়ের "জোড়ি আনলিমিটেড" টিভি সিরিজে একজন পরামর্শদাতা হিসাবে উপস্থিত হয়েছিলেন।
যশিকা পরবর্তীতে জোম্বি শিরোনামের একটি অ্যানিমেটেড ছবিতে মূখ্য অভিনেত্রীর ভূমিকায় কাজ করেছিলেন।
মি টু অভিযোগ
২০১৮ সালে যশিকা ভারতে "মি টু (Me Too)" প্রচারণার সময় নিজেকেও একজন যৌন হেনস্তার শিকার হিসাবে চিহ্নিত করেছিলেন, যেখানে তিনি অভিযোগ করেছিলেন যে কোনও পরিচালক তার ছবিতে অংশ দেওয়ার জন্য যৌন অনুগ্রহ চেয়ে যশিকাকে বাজে প্রস্তাব দেওয়ার চেষ্টা করেছিলেন। তিনি তা প্রত্যাখ্যান করেছিলেন এবং পরিচালককে হেনস্থা করার জন্য অভিযুক্ত করেছিলেন।
নওহাটা
নওহাটা ( ইংরেজি নাম Naohata )
বাংলাদেশের উত্তরাঞ্চলের রাজশাহী বিভাগের একটি শহর। শহরটিকে রাজশাহী মহানগরীর একটি স্যাটেলাইট টাউন বা উপগ্রহ শহর হিসেবে গড়ে তোলা হয়েছে।
জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী নওহাটা শহরের মোট জনসংখ্যা ৫৭,১১৯ জন যার মধ্যে ২৮,৮২৬ জন পুরুষ এবং ২৮,২৯৩ জন নারী। এ শহরের পুরুষ এবং নারী অনুপাত ১০২:১০০।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯ মিটার।
শিক্ষা ব্যবস্থা
নওহাটা শহরের স্বাক্ষরতার হার হলো শতকরা ৫৬.৫ ভাগ।
তেনোচতিৎলান
মেক্সিকো-তেনোচতিৎলান (México-Tenochtitlan, ) প্রাচীন আজটেক আলতেপেতল (নগর-রাষ্ট্র) ও রাজধানী ছিল। সচরাচর স্থানটি তেনোচতিৎলান নামে পরিচিতি পেয়ে আসছে। বর্তমানে এটি মেক্সিকো উপত্যকার টেক্সকোকো হ্রদ এলাকায় অবস্থিত। ২০ জুন, ১৩২৫ তারিখে এটি প্রতিষ্ঠিত হয়। পঞ্চদশ শতকে বিস্তৃতভাবে গড়ে উঠা আজটেক সাম্রাজ্যের রাজধানী হিসেবে পরিচিতি পায়। পরবর্তীতে ১৫২১ সালে স্পেনীয়রা এটি দখল করে নেয়।
এর স্বর্ণালী সময়ে প্রাক-কলম্বীয় আমেরিকায় সর্ববৃহৎ শহর ছিল। পরবর্তীকালে নতুন স্পেনের সুবেদারী প্রথায় কাবেসেরা হিসেবে পরিচিতি পায়। বর্তমানে তেনোচতিৎলানের ধ্বংসাবশেষ মেক্সিকো সিটির শহরতলীতে দেখতে পাওয়া যায়।
দ্বীপের নাওয়া আলতেপেতলের দুটির একটি হচ্ছে তেনোচতিৎলান। অন্যটি হচ্ছে তাতেলোকো।
ব্যুৎপত্তি
প্রচলিত রয়েছে যে, তেনোচতিৎলান নামটি নাওয়াতল টেতল এবং নোকতলি  থেকে এসেছে। কিন্তু, ষোড়শ শতকের পাণ্ডুলিপি যা ব্যানক্রফট সংলাপ নামে পরিচিত, তাতে বলা হয়েছে যে, দ্বিতীয় স্বরবর্ণের অনুপস্থিতি রয়েছে। ফলে, এ শব্দের প্রকৃত উৎপত্তি রহস্য অনিশ্চিত রয়ে গেছে।
ভূগোল
পশ্চিম দিকে অগভীর টেক্সকোকো হ্রদ আছে। লাল রেখা বরাবর প্রধান দ্বীপের দক্ষিণাংশ হচ্ছে তেনোচতিৎলান।
তেনোচতিৎলান আনুমানিক ৮ থেকে ১৩.৫ বর্গকিলোমিটার (৩.১ থেকে ৫.২ বর্গমাইল) এলাকা নিয়ে গঠিত। অগভীর টেক্সকোকো হ্রদ-এর পশ্চিমাংশে এর অবস্থান।
স্পেনের বিজয়কালীন মেক্সিকো সিটি তেনোচতিৎলান ও টাতেলোকোর সমন্বয়ে গঠিত ছিল। শহরটি উত্তর থেকে দক্ষিণে, তাতেলোকোর উত্তর সীমান্তের জলাভূমি পর্যন্ত বিস্তৃতি ঘটেছে। ঐসময়ে মূলতঃ পশ্চিমাংশ অদৃশ্য ছিল। বর্তমান আভেনিদা বুকারেলিতে শহরটির সীমানা শেষ হয়।
ইতিহাস
মেক্সিকান সভ্যতায় তেনোচতিৎলান শহরের রাজধানী ছিল। ১৩২৫ সালে গঠিত এ রাজধানীতে মেক্সিকা জনগোষ্ঠী বসবাস করতো। মেক্সিকা সভ্যতায় রাজ্যের ধর্ম প্রাচীন ভবিষ্যদ্বাণীর মাধ্যমে পূর্ণতা পায়। বিচরণরত উপজাতিরা পূর্ব নির্দিষ্ট একটি বৃহৎ শহরের সন্ধান করতে থাকে যেখানে ক্যাকটাসের শীর্ষে বসে একটি ঈগল সাপ খেয়ে তাদেরকে সঙ্কেত দিচ্ছে।
আজটেক সভ্যতায় টেক্সকোকো হ্রদকে ছোট জলাভূমি সমৃদ্ধ দ্বীপ হিসেবে দেখা হয যা বর্তমানে মেক্সিকার জাতীয় প্রতীক ও মেক্সিকান পতাকায় অমর হয়ে ধরা দিচ্ছে। প্রতিকূল ভূখণ্ডে তারা তাদের শহরে ভবন তৈরি করে, ভাসমান বাগান নামে পরিচিত চিনাপা পদ্ধতিতে কৃষিকাজ করে শুষ্ক দ্বীপকে বর্ধিত করেছিল।
একটি সমৃদ্ধ সংস্কৃতির উত্তোরণ ঘটতে থাকে এবং মেক্সিকা সভ্যতা মেক্সিকার সর্বত্র ছড়িয়ে-ছিটিয়ে থাকা অন্যান্য উপজাতিদের উপর প্রভাব বিস্তার করতে থাকে। ছোট প্রাকৃতিক দ্বীপটির বিস্তৃতি ঘটিয়ে তেনোচতিৎলান মেসোআমেরিকায় সর্বাপেক্ষা বৃহৎ ও সর্বাপেক্ষা শক্তিধর শহরে পরিণত হয়। বাণিজ্যিক পথের উত্তোরণ ঘটিয়ে মেক্সিকো উপসাগর, প্রশান্ত মহাসাগর এবং এমনকি ইনকা সাম্রাজ্যের সাথে মালামাল পরিবহনে ব্যবহার করতো।
টেক্সকোকো হ্রদে প্রলয়ঙ্করী বন্যার পর শহরটি আহুইতোল শাসনামলে পুননির্মিত হয়। একটি পদ্ধতিতে শহরের এ পুনর্নির্মাণ মেসোআমেরিকায় অন্যতম সেরা প্রতিরক্ষা ব্যবস্থারূপে পরিচিত করে তোলে।
৮ নভেম্বর, ১৫১৯ তারিখে তেনোচতিৎলানে স্পেনীয় দখলদার হার্নান কর্তেস এ শহরে আসেন। এসময় শহরের জনসংখ্যা আনুমানিক ২,০০,০০০ থেকে ৩,০০,০০০ ছিল। অনেক পণ্ডিত মনে করেন যে, ঐ সময়ে তেনোচতিৎলান বিশ্বের অন্যতম সর্বাপেক্ষা বৃহৎ শহর ছিল। ইউরোপের সাথে তুলনান্তে কেবলমাত্র প্যারিস, ভেনিস এবং কনস্টান্টিনোপল এর চেয়ে এগিয়ে ছিল। লন্ডনের অষ্টম হেনরির তুলনায় এটি পাঁচগুণ বেশি ছিল। স্পেনীয় রাজাকে লেখা এক চিঠিতে কর্তেস লিখেছিলেন যে, তেনোচতিৎলান সেভিলে অথবা কর্ডোবার চেয়ে বেশি বড়। কর্তেসের লোকেরা নগরের দৃশ্যমালা দেখে বিস্মিত হয়ে যান ও অনেকেই আশ্চর্যান্বিত হয়ে পড়েন যা তারা স্বপ্নেও চিন্তা করতে পারেননি।
যদিও কিছু জনপ্রিয় উৎসমাফিক জানা যায়, সংখ্যাটি সর্বোচ্চ ৩,৫০,০০০ হতে পারে। তবে, সাধারণ অনুমান হিসেবে ২,০০,০০০ লোক এখানে ছিল। মেসোআমেরিকান নগর ও শহরের উপর কিছু ব্যাপক শিক্ষানুক্রমিক জরীপের একটিতে বলা হয়েছে, ১৩.৫ বর্গকিলোমিটার (৫.২ বর্গমাইল) আয়তনে ২,১২,৫০০ লোক বসবাস করতো। এছাড়াও এখানে বলা হয়েছে যে, মকতেজুমা সাম্রাজ্যের মধ্য ও দক্ষিণ মেক্সিকোয় পাঁচ মিলিয়ন অধিবাসী ছিল। পার্শ্ববর্তী অঞ্চলে উপজাতিদের উপর খবরদারির কারণে রাজ্যের বিস্তৃতি ঘটানো হয় ও বন্দীদেরকে দেবতাদের নৈবেদ্য হিসেবে উৎসর্গ করা হতো।
প্রত্নতাত্ত্বিক নিদর্শন
মেক্সিকো সিটির জোকালোয় প্লাজা দে লা কন্সতিতুসিও তেনোচতিৎলানের মূল প্লাজা ও বাজারের পার্শ্বে অবস্থিত। মূল কালজাদাসের অনেক কিছু অদ্যাবধি আধুনিক শহরের রাস্তায় পুরনো আমলকে স্বাক্ষ্য দেয়। আজজটেক ক্যালেন্ডার পাথর এখানে ছিল। পাথরটির ব্যাস ৪ মিটার এবং ওজনে ২০ টনের বেশি ছিল। একসময় এটি বড় পিরামিডের মধ্যস্থলে রাখা ছিল। এ ভাস্কর্যটি ১৪৭০ সালে রাজা আক্সায়াকাতলের আমলে তৈরি করা হয়। এর মাধ্যমেই মেক্সিকাসদের ইতিহাস ও ভবিষ্যতের সমৃদ্ধি লুক্কায়িত ছিল।
আগস্ট, ১৯৮৭ সালে প্রত্নতত্ত্ববিদরা ১,৭৮৯টি মানুব হাড়ের সম্মিলন মেক্সিকো সিটির পাঁচ মিটার নিচ থেকে উদ্ধার করেন। এর মাধ্যমে ১৪৮০-এর দশকে অতীত ইতিহাস তুলে ধরা হয়। আজটেক রাজধানীর প্রধান মন্দিরের পাদদেশে এ হাড়গুলো পাওয়া যায়। শিশু, কিশোর, প্রাপ্তবয়স্কদের হাড় থেকে শুরু করে এক তরুণীর পূর্ণাঙ্গ কঙ্কালও এখানে ছিল।
বৈরুত
বৈরুত লেবাননের রাজধানী ও প্রধান শহর যার জনসংখ্যা ২০০৭ সাল অনুযায়ী ২১ লক্ষ। লেবাননের সৈকত রেখার মাঝ বরাবর ভূমধ্যসাগরের একটি উপদ্বপে এর অবস্থান। এ শহরটি দেশের সর্ববৃহৎ এবং প্রধান সমুদ্রবন্দর যা বৈরুত জেলা তৈরি করেছে যাতে রয়েছে শহর এবং বেশ কিছু উপশহর।
ভূগোল
thumb|right|উপগ্রহ থেকে বৈরুত অঞ্চল দেখে যাচ্ছে। thumb|left|Pigeons' Rock ([[Raouché)]] বৈরুতের অবস্থান হলো ভূমধ্যসাগরের পারে অবস্থিত পশ্চিমমুখী একটি উপদ্বীপে। । এটি লেবানন-ইসরায়েল সীমান্ত হতে প্রায় উত্তরে অবস্থিত। শহরটির চারদিকে রয়েছে লেবাননের বিভিন্ন পর্বত। দুটি পাহাড়ের উপরে ও পাশে এই শহরটির বিস্তার ঘটায় বৈরুতের আকৃতি অনেকটা ত্রিকোণাকার। পাহাড়গুলো হলো আল-আশরাফি, এবন আল-মুসাইতিবাহ। বৈরুত গভর্নরেটের এলাকা হলো ১৮ বর্গ কিলোমিটার (৬.৯ বর্গ মাইল)। শহরটির মেট্রোপলিটান এলাকা হলো ৬৭ বর্গ কিলোমিটার (২৬ বর্গ মাইল)। বৈরুতের উপকূলীয় এলাকা বৈচিত্র্যময়—এখানে রয়েছে পাথুরে বেলাভূমি, বালিভরা সৈকত, এবং পাহাড়।
আবহাওয়া
বৈরুতে ভূমধ্যসাগরীয় জলবায়ু বিদ্যমান। এখানে গরমকাল শুকনা এবং উত্তপ্ত হয়ে থাকে। বসন্ত ও শরৎকাল বেশ আরামদায়ক হয়। শীতকালে ঠান্ডা পড়ে এবং বৃষ্টি হয়। আগস্ট মাসে সবচেয়ে বেশি গরম পড়ে। সেসময়কার গড় তাপমাত্রা ২৯°সেঃ (৮৪ °ফাঃ)। জানুয়ারি ও ফেব্রুয়ারি মাসে সবচেয়ে বেশি ঠান্ডা পড়ে। সেসময়কার গড় নিম্নতম তাপমাত্রা থাকে ১০ °সেঃ (৫০ °ফাঃ)। বিকেল ও সন্ধ্যার সময়ে পশ্চিম দিক থেকে সমুদ্র হতে তীরের দিকে বাতাস বয়ে যায়। রাতের বেলায় উলটা দিকে অর্থাৎ ভূমি থেকে সমুদ্রের দিকে বাতাস বয়ে যায়।